- Hindi News
- National
- बिजवासन में 23 लाख रुपए से बने कुत्तों के बंध्याकरण केंद्र का मेयर ने किया उद्घाटन
बिजवासन में 23 लाख रुपए से बने कुत्तों के बंध्याकरण केंद्र का मेयर ने किया उद्घाटन
नई दिल्ली | अावाराकुत्तों की लगातार बढ़ रही संख्या पर विराम लगाने के लिए अब प्रति वर्ष 1.25 लाख आवारा कुत्तों की दक्षिणी नगर निगम नसबंदी करेगा। महापौर श्याम शर्मा ने बुधवार को बिजवासन में 23 लाख रुपए से बने कुत्तो के बंध्याकरण केंद्र का उद्घाटन किया। कार्यक्रम की अध्यक्षता करते हुए स्थानीय निगम पार्षद प्रवीण राणा ने कहा कि दक्षिणी निगम के लिए गैर पालतू कुत्तों के सर्वे का कार्य ह्यूमैनी सोसाइटी इंटरनेशनल ने पूरा कर लिया है। इस संगठन के अनुसार आवारा कुत्तों की संख्या 1,89,285 पाई गई है, जिसमें से 40.3 प्रतिशत नर एवं 27.8 प्रतिशत मादा बंध्याकृत पाए गए हैं। सभी अवारा कुत्तों का बंध्याकरण करना एक चुनौती है। ददिननि ने इसी कड़ी में कुत्तों के बंध्याकरण केंद्र की संख्या 10 से 14 तक बढ़ा दी है। महापौर ने कहा कि ददिननि ने आग्रह किया कि दिल्ली विकास प्राधिकरण निगम को कुत्तों के बंध्याकरण केंद्र स्थापित करने हेतु चारों जोनों में लगभग 2000-2500 वर्ग मीटर भूमि आवंटित करे।
tgl_Latn sot_Latn hin_Deva hin_Deva hin_Deva